Ritratt: Miguela Xuereb .td_uid_2_60ddc958dbf9d_rand.td-a-rec-img{text-align:left}.td_uid_2_60ddc958dbf9d_rand.td-a-rec-img img{margin:0 auto 0 0} Il-Kap tal-Oppożizzjoni Bernard Grech ikkundanna l-mod kif il-pjan ta' rkupru tfassal mill-Gvern mingħajr ebda konsultazzjoni, u appella lill-Gvern biex dan il-pjan jiġi rivedut. Ilbieraħ il-Ministri approvaw pjan nazzjonali ta' kif għandhom jintefqu €320 miljun ta' fondi tal-Unjoni Ewropea biex jgħinu lill-pajjiż jerġa' jqum fuq saqajh mill-pandemija. Waqt diskors li għamel fil-Parlament illum f'dibattitu mitlub mill-Oppożizzjoni fuq il-pjan għall-irkupru li għandu jiġi sottomess lill-Kummissjoni Ewropea, il-Kap tal-Oppożizzjoni saħaq li l-Prim Ministru Robert Abela ma kkonsultax mal-Oppożizzjoni u sempliċiment ippreżenta power point "xotta" lill-Parlament fuq il-kwistjoni. Ikkundanna kif il-Gvern naqas milli jikkonsulta mal-imsieħba soċjali, bħall-Kunsill Malti għall-Iżvilupp Ekonomiku u Soċjali (MCESD), ukoll, u qal li dan wera nuqqas ta' rispett lejn il-Parlament u lejn il-pajjiż. Għaldaqstant, huwa ħeġġeġ lill-PM biex jerġa' jmur għall-istadju tat-tfassil u joħroġ bi pjan flimkien mal-imsieħba soċjali. X'qal il-PM? Nofs il-pjan għall-irkupru ekonomiku se jmur għall-ambjent – Abela Il-Kap tal-Oppożizzjoni Bernard Grech żvela li parti mill-€110 miljun tal-Pjan ta' Rkupru u riżeljenza (RRF) se jmorru għall-karozzi ġodda tal-ministri. Huwa stqarr li l-iskemi ma kellhomx joħorġu l-ewwel għall-vetturi tal-Ministri, iżda kellhom jinħarġu skemi għall-poplu kollu u mbagħad jekk jibqa' flus, jinħarġu skemi fuq l-karozzi tal-ministri. Kompla jgħid li l-Gvern jagħti l-impressjoni li jisma' u li jimpurtah min-nies, iżda mbagħad jieħu deċiżjonijiet waħdu mingħajr ma jikkonsulta mal-esperti u mal-partijiet konċernati. X'wieġbu l-Ministri? "Mhux se jintużaw flus mill-pjan ta' rkupru għall-karozzi tagħna" – Ministri Billi l-Kummissjoni Ewropea għamlitha ċara li l-pjanijiet nazzjonali għandhom jitfasslu wara konsultazzjoni mas-soċjetà ċivili, mal-gvern lokali u mal-partiti fl-Oppożizzjoni, Grech iddikjara l-pjan ta' Malta li hu ta' disprezz lejn id-demokrazija. Il-pjan issa jrid jiġi approvat mill-Kummissjoni Ewropea qabel ma jingħataw il-fondi. Oriġinarjament Malta ġiet allokata €232 miljun imma dawn żdiedu għal €320 miljun. Skont ir-regoli tal-UE, 37% tal-fondi jridu jintefqu f'inizjattivi marbutin mal-ambjent, u 20% fuq proġetti diġitali – €118-il miljun u €64 miljun rispettivament, fil-każ ta' Malta. Grech tkellem ukoll fuq Għawdex u qal li dan kien minsi mill-pjan tal-Gvern, peress li l-Gvern "Ma jinteressah xejn x'jaħsbu l-ħaddiema, studenti u negozjanti Għawdxin. Mhux talli ma saritx konsultazzjoni mal-Għawdxin u ma daħlet l-ebda proposta għall-gżira Għawdxija, talli lanqas biss jindikaw li jikkommettu 10% tal-fondi ta' rkupru f'Għawdex kif suppost isir." Fil-fehma ta' Grech, l-arroganza tal-Gvern laħqet livelli intollerabbli. Aqra aktar Il-Kabinett japprova l-pjan ta' rkupru ta' €320 miljun Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60ddc958dc24c_rand.td-a-rec-img{text-align:left}.td_uid_3_60ddc958dc24c_rand.td-a-rec-img img{margin:0 auto 0 0}